S-621/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. október 2018, á hendur A-kk-þgf M-kk-þgf S-kk-þgf, Skipholti 6, Reykjavík, fyrir eftirtalin umferðar- og fíkniefnalagabrot, með því að hafa:

1. Mánudaginn 24. júlí 2017 ekið bifreiðinni RT-428 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 690 ng/ml, kókaín 125 ng/ml og tetrahýdrókannabínól 0,9 ng/ml) um Vífilstaðaveg í Garðabæ, við Vífilstaði, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

2. Þriðjudaginn 10. október 2017 ekið bifreiðinni UI-499 sviptur ökurétti vestur Hraunberg í Reykjavík, við hús nr. 4.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

3. Miðvikudaginn 24. janúar 2018 ekið bifreiðinni RR-203 sviptur ökurétti um Hverafold í Reykjavík, við Gullöldina.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

4. Þriðjudaginn 17. apríl 2018 á bifreiðastæði við Viðarrima 12 í Reykjavík haft í vörslum sínum 2,09 g af amfetamíni, sem lögreglumenn fundu við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 2,09 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærðu og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1978. Samkvæmt framlögðu sakavottorði, dagsettu 9. október 2018, var ákærði dæmdur í 45 daga fangelsi fyrir umferðarlagabrot, 17. janúar 2014.

Ákærði er í máli þessu sakfelldur fyrir brot gegn 1., sbr. 2. mgr. 45. gr. a. og 1. mgr. 48. gr., umferðarlaga nr. 50/1987 og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 75 daga.

Með vísan til lagaákvæða í ákæru er ákærði sviptur ökurétti í ævilangt.

Með vísan til lagaákvæða í ákæru er gert upptækt til 2,09 g af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 210.800 krónur, að meðtöldum virðisaukaskatti, og 191.739 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

S-kk-nf S-kk-nf héraðsdómari kveður upp dóminn.

D Ó M S O R Ð:

Ákærði, A-kk-nf M-kk-nf S-kk-nf, sæti fangelsi í 75 daga.

Ákærði er sviptur ökurétti ævilangt.

Upptæk eru gerð til ríkissjóðs 2,09 g af amfetamíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 210.800 krónur og 191.739 krónur í annan sakarkostnað.

S-kk-nf S-kk-nf